

**ประกาศองค์การบริหารส่วนตำบลตลาดไทร**

**เรื่อง มาตรการให้ผู้มีส่วนได้ ส่วนเสีย มีส่วนร่วม**

**...........................................................**

ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ ๓ (พ.ศ. ๒๕๖๐ –

๒๕๖๔) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี ๒๕๖๒ได้กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงาน ดังนั้น องค์การบริหารส่วนตำบลตลาดไทร จึงได้ประกาศมาตรการให้ผู้มีส่วนได้ส่วนเสีย มีส่วนร่วมในการดำเนินงานขององค์การบริหารส่วนตำบลตลาดไทร และศูนย์พัฒนาเด็กเล็กในความรับผิดชอบขององค์การบริหารส่วนตำบลตลาดไทร ดังนี้

แนวทางให้ประชาชนและผู้มีส่วนได้ส่วนเสียเข้ามามีส่วนร่วม

๑. เข้าร่วมการแสดงความคิดเห็นเกี่ยวกับการดำเนินงานขององค์การบริหารส่วนตำบลในการ

จัดทำแผน การจัดการงานประเพณี โครงการงานวันสำคัญ กิจกรรมต่างๆ ขององค์การบริหารส่วนตำบล

๒. เข้าร่วมกิจกรรม และโครงการต่างๆ โดยการลงทะเบียนเข้าร่วมการตรวจสอบ

๓. เข้าร่วมเป็นคณะกรรมการในการตรวจสอบ ตรวจรับงานในส่วนของภาคประชาชน

๔. เข้าร่วมประเมินองค์การบริหารส่วนตำบล ด้านต่างๆ จากการตอบแบบประเมิน

ทั้งนี้ องค์การบริหารส่วนตำบลตลาดไทร จะเปิดโอกาสให้ประชาชนและผู้มีส่วนได้ส่วนเสียเข้า

มามีส่วนร่วมในการดำเนินการขององค์การบริหารส่วนตำบลตลาดไทร ไม่ว่าจะเป็นในลักษณะการเข้าร่วมในการจัดทำแผนงาน การประชาคม การวางแผน หรือการดำเนินงานอย่างสม่ำเสมอ

จึงประกาศมาให้ทราบโดยทั่วกัน

ประกาศ ณ วันที่ ๑ เดือน ตุลาคม พ.ศ. ๒๕๖๓



(นายสุวิชญ์ ห้อยไธสง)

นายกองค์การบริหารส่วนตำบลตลาดไทร